CELEX: 32021D0918
Language: lt
Date: 1622678400000
Title: Tarybos sprendimas (ES) 2021/918 2021 m. birželio 3 d. dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl AKR ir ES ambasadorių komiteto sprendimo Nr. 3/2016 dėl Įmonių plėtojimo centro dalinio pakeitimo

2021 6 8   
               
               
                  LT
               
               
                  Europos Sąjungos oficialusis leidinys
               
               
                  L 201/25
               
            
         TARYBOS SPRENDIMAS (ES) 2021/918
         2021 m. birželio 3 d.
         dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl AKR ir ES ambasadorių komiteto sprendimo Nr. 3/2016 dėl Įmonių plėtojimo centro dalinio pakeitimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 209 straipsnio 2 dalį kartu su 218 straipsnio 9 dalimi,
         atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1),
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2000 m. birželio 23 d. Kotonu pasirašyto Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo (2) (toliau – AKR ir ES partnerystės susitarimas) 15 straipsnio 4 dalyje nustatyta, kad AKR ir ES ministrų taryba gali perduoti įgaliojimus AKR ir ES ambasadorių komitetui;
                  
               
                     (2)
                  
                  
                     2014 m. birželio 19 ir 20 d. Nairobyje vykusiame 39-ame posėdyje AKR ir ES ministrų taryba bendroje deklaracijoje susitarė tęsti organizuotą Įmonių plėtojimo centro (toliau – ĮPC) uždarymo procesą. Todėl AKR ir ES ministrų taryba nusprendė AKR ir ES ambasadorių komitetui suteikti įgaliojimus priimti būtinus sprendimus;
                  
               
                     (3)
                  
                  
                     2016 m. liepos 12 d. AKR ir ES ambasadorių komitetas priėmė Sprendimą Nr. 3/2016 (3), kuriuo padaryti būtini AKR ir ES partnerystės susitarimo III priedo pakeitimai, taip pat nuo 2017 m. sausio 1 d. nustatyta nauja ĮPC teisinė sistema, kai jis kaip teisinis subjektas toliau veikia tik jo likvidavimo tikslais;
                  
               
                     (4)
                  
                  
                     remiantis Sprendimo Nr. 3/2016 2 straipsnio 1 dalimi, kuratorius turi užtikrinti pasyviojo etapo, kurio metu ĮPC turi veikti tik jo likvidavimo tikslais, įgyvendinimą nuo 2017 m. sausio 1 d. ketverių metų laikotarpiu arba iki tada, kai ĮPC bus įvykdęs visus įsipareigojimus ir perleidęs visą turtą, atsižvelgiant į tai, kas įvyks anksčiau;
                  
               
                     (5)
                  
                  
                     ĮPC iki 2020 m. gruodžio 31 d. neįvykdė visų įsipareigojimų ir neperleido viso turto. Todėl būtina iš dalies pakeisti Sprendimą Nr. 3/2016 siekiant užtikrinti tinkamą pasyviojo etapo įgyvendinimą valdant kuratoriui ir užbaigti tą etapą. Siekiant užtikrinti pasyviojo etapo tęstinumą, Sprendimo Nr. 3/2016 dalinis pakeitimas turėtų būti taikomas nuo 2021 m. sausio 1 d.;
                  
               
                     (6)
                  
                  
                     AKR ir ES ambasadorių komitetas turi priimti Sprendimo Nr. 3/2016 dalinį pakeitimą viename iš savo posėdžių arba taikydamas rašytinę procedūrą;
                  
               
                     (7)
                  
                  
                     tikslinga nustatyti poziciją, kurios Sąjungos vardu turi būti laikomasi AKR ir ES ambasadorių komitete, nes numatomas aktas bus privalomas Sąjungai,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi AKR ir ES ambasadorių komitete dėl ĮPC, yra tokia:
            
                        —
                     
                     
                        pakeisti AKR ir ES ambasadorių komiteto sprendimo Nr. 3/2016 2 straipsnio 1 dalį taip:
                        
                           
                              „1.   Europos Komisija sudaro sutartį su kuratoriumi, kuris užtikrina pasyviojo etapo įgyvendinimą nuo 2017 m. sausio 1 d. iki tada, kai ĮPC bus įvykdęs visus įsipareigojimus ir perleidęs visą turtą.“,
                           
                        
                     
                  
                        —
                     
                     
                        AKR ir ES ambasadorių komiteto sprendimas, kuriuo iš dalies keičiamas to komiteto sprendimas Nr. 3/2016, taikomas nuo 2021 m. sausio 1 d.
                     
                  
         
            2 straipsnis
            Šis sprendimas įsigalioja jo priėmimo dieną.
            AKR ir ES ambasadorių komiteto sprendimas po jo priėmimo skelbiamas Europos Sąjungos oficialiajame leidinyje.
         
         
            Priimta Liuksemburge 2021 m. birželio 3 d.
            
               
                  Tarybos vardu
               
               
                  Pirmininkas
               
               P. N. SANTOS
            
         
         
            (1)  OL L 317, 2000 12 15, p. 3.
         
            (2)  Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytas 2000 m. birželio 23 d. Kotonu (OL L 317, 2000 12 15, p. 3).
         
            (3)  2016 m. liepos 12 d. AKR ir ES ambasadorių komiteto sprendimas Nr. 3/2016 dėl AKR ir ES partnerystės susitarimo III priedo peržiūros [2016/1163] (OL L 192, 2016 7 16, p. 77).